Борис Младенов-Young
Ти снощи лека нощ ми пожела…

chitanka.info

„Ти снощи лека нощ ми пожела,

но думите ти — рече мойта мила —

не могат веч да вършат чудеса,

не ме приспиват с чудодейна сила.

Отдавна аз не спя със часове —

от болки и кошмари нямам мира,

прескача, пърха моето сърце,

от кръвното главата ми пулсира.

А имаше по-други времена:

в прегръдките ти, свита като котка,

заспивах аз с магичните слова

и в сън блажен се реех като в лодка…

Не! Лека нощ недей ми пожелава!

Ще бъде тежка тя… Не заслужава.“

Сидни, Австралия — 2011 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.